Sarri, Sarri

Sarri, Sarri Kortatu taldearen euskarazko abesti ezagunenetakoa da. Hitzak Fermin Muguruzak eta Josu Landak idatziak dira, Frederick "Toots" Hibbertek Toots and the Maytals bere taldearentzat moldaturiko "Chatty Chatty" musikaren gainean. Abestiak Ruper Ordorikaren laguntza izan zuen.

Hitzak 1985. urtean idatzi zituzten, urte horretako San Fermin egunean etakide izateagatik kondenatutako bi presok Martuteneko espetxe barruan Imanol Larzabal kantariak emandako kontzertu baten aukera baliatuz, bozgorailu batean ostenduta ihes egin ondoren. Iheslariak Iñaki Pikabea, Piti, eta Joseba Sarrionandia, Sarri, ziren. Gertaera haren omenez Kortatu taldeak
Sarri, Sarri kanta egin zuen.

Hogei urte geroago AVT erakundeak Fermin Muguruza, Kortaturen abeslaria izan zena, boikotatzeko erabili zuen. AVT-ek Muguruza salatu zuen  emanaldi batzuetan abestia interpretatu zuelako.El Mundo: La AVT logra suspender el concierto de Chao y Muguruza en Málaga 2024. urtean, Fermin Muguruzak kontzertua eman zuen Martutenen Des-Kontrol taldearekin batera, eta kantua abestu zuen.  Kontzertuko zati hori airetik grabatu zuten. Bada, COVITE elkarteak «lotsagarritzat» jo zuen emanaldia, eta biktimentzako «iraina» zela esan zuen. Eusko Jaurlaritzako Justizia eta Giza Eskubideen Sailak barkamena eskatu zuen kontzertuagatik eta horrelako ekitaldietan neurriak zorroztuko zituela.  

 Erreferentziak 

 Kanpo estekak 
 Kantaren hitzak
 Bideoklipa Youtuben

Kategoria:Kortatu taldearen abestiak
Kategoria:Euskal rock abestiak
Kategoria:1985eko abestiak
Kategoria:Ska abestiak